tomron87/hebrew-wikipedia-sentences-corpus huggingface dataset:
אוניברסיטת ווטרלו היא אוניברסיטה ציבורית עם דגש רב על מחקר, שנוסדה ב-1957, ונמצאת בעיר ווטרלו שבפרובינציית אונטריו שבקנדה.
מספר הסטודנטים בשנת 2022 עמד על 34,204 הלומדים לתואר ראשון ו-6,309 הלומדים לתארים מתקדמים יותר.
האוניברסיטה מעסיקה סגל הוראה בן 895 פרופסורים.
האוניברסיטה ידועה בין היתר בזכות תוכנית הקו-אופ הגדולה בעולם, שמטרתה לשלב חינוך אקדמי עם ניסיון עבודה ממשי, זאת דרך שילוב הסטודנטים במקומות עבודה הקשורים למקצוע לימודיהם כבר משנתם הראשון באוניברסיטה.
האוניברסיטה חברה באיגוד של אוניברסיטאות חבר העמים הבריטי ובקבוצת אוניברסיטאות המחקר הקנדי U15.
האוניברסיטה נוסדה בשנת 1955 תחת השם "התאחדות הפקולטות של מכללת ווטרלו", גוף חצי-אוטונומי כחלק ממכללת ווטרלו (כיום אוניברסיטת ווילפרד לוריאה).
נשיאה הראשון של האוניברסיטה, גארי האגי, אסף והעסיק מרצים בנושאי הנדסה ומדעים, ואף קיבל קצבה של $625,000 מהממשלה, ושנת הלימודים הראשונה באוניברסיטה נרשמה ב-1957. מיד לאחר מכן, לאחר משא ומתן שהביא בסופו של דבר לעוינות בין שני הצדדים, הפקולטה למדעים והנדסה ניתקה קשר עם מכללת ווטרלו.
ב-1959 ממשלת קנדה יסדה במקומן שלוש אוניברסיטאות - אוניברסיטת ווטרלו לוט'ארן, מכללת סט.
ג'רום, ואוניברסיטת ווטרלו; אבל בעוד אוניברסיטת ווטרלו ומכללת סט.
ג'ורג' (ידועה כ"מכללת כנסייה") שמרו על קשר הדוק והיו לפדרציה, אוניברסיטת ווטרלו לוט'ארן בחרה להישאר עצמאית.
אוניברסיטת ווטרלו ידועה כאחת האוניברסיטאות המובילות בקנדה בתחומי המדע, המתמטיקה, ההנדסה, ומדעי המחשב.
כמו כן, ובעיקר בזכות תוכנית הקו-אופ המצליחה, האוניברסיטה מתגאה בקשריה הרבים שנרקמו בינה לבין חברות רבות בתעשייה, בעיקר בתחום ההי-טק, בהן מיקרוסופט (ביל גייטס, בביקורו באוניברסיטה, ציין כי חברת מיקרוסופט מעסיקה לרוב יותר סטודנטים ובוגרי ווטרלו ממכל אוניברסיטה אחרת), וחברת רים, יצרנית מכשיר הבלאקברי, שמייסדיה הם בוגרי האוניברסיטה.
בנוסף לאלו, אוניברסיטת ווטרלו מופיעה מדי שנה באחד מהמקומות הגבוהים ברשימת האוניברסיטאות בקנדה המופצת על ידי המגזין מקלינס ובה נמדדת איכות כל אוניברסיטה על פי קריטריונים שונים המשפיעים על הלימודים בה.
הפקולטה למתמטיקה של האוניברסיטה היא הגדולה מסוגה בעולם.
הפקולטה כוללת את המחלקות למתמטיקה עיונית, מתמטיקה שימושית, קומבינטוריקה ואופטימיזציה, סטטיסטיקה ואקטואריה, מתמטיקה עסקית וחשבונאות, ומדעי המחשב.
בספטמבר 2004, מכונית סולארית אשר שנבנתה באוניברסיטה יצגה אותה במספר תחרויות.
מכונית זו שברה את שיא העולם בנסיעה למרחק הרב ביותר במכונית סולארית, בכך שנסעה למרחק של 15,079 ק"מ.
בית הספר למדעי בריאות הציבור
בית הספר לסביבה, משאבים וקיימות
דירוג QS לאוניברסיטאות: מקום 115 (2024)
אוניברסיטת וושינגטון בסנט לואיס היא אוניברסיטת מחקר פרטית הממוקמת בסנט לואיס, מיזורי, ארצות הברית.
מוסד הלימודים הוקם בשנת 1853 על ידי ויליאם גרינליף אליוט וואיימן קראו.
הוא נקרא בתחילה "סמינר אליוט" (Eliot Seminary) ובשנת 1857 שונה השם ל"אוניברסיטת וושינגטון" לכבודו של נשיא ארצות הברית הראשון, ג'ורג' וושינגטון.
האוניברסיטה נמנית עם מוסדות הלימוד והמחקר המובילים בעולם.
ב-2019 דורגה האוניברסיטה כ-22 בעולם, לפי הדירוג האקדמי של האוניברסיטאות בעולם על ידי אוניברסיטת ג'יאו טונג שאנגחאי.
היא מושכת סטודנטים מכל רחבי ארצות הברית ומלמעלה ממאה מדינות ברחבי העולם.
15,155 סטודנטים לומדים לתארים שונים באוניברסיטה.
המחלקות האקדמיות של האוניברסיטה כוללות:
בית הספר לעבודה סוציאלית ובריאות הציבור
לאוניברסיטה מספר קמפוסים בעיר סנט לואיס או בקרבתה:
קמפוס דנפורת' - הקמפוס המרכזי שבו מתקיימות מרבית תוכניות התואר הראשון והתארים המתקדמים.
הקמפוס לרפואה - בית הספר לרפואה של האוניברסיטה פועל במסגרת המרכז הרפואי של אוניברסיטת וושינגטון.
הקמפוס המערבי - בקמפוס המערבי נמצאת ספריית האוניברסיטה, מרכז כנסים ושירותים אדמיניסטרטיביים שונים.
הקמפוס הדרומי - הקמפוס הדרומי כולל את מתקני הספורט של האוניברסיטה.
הקמפוס הצפוני - קמפוס זה מאכלס שירותים אדמיניסטרטיביים של האוניברסיטה.
בין בוגרי וחוקרי האוניברסיטה נכללים זוכי פרס נובל:
ארתור קומפטון - חתן פרס נובל לפיזיקה לשנת 1927
לואיס פדריקו ללואר - חתן פרס נובל לכימיה לשנת 1970
פול ברג - חתן פרס נובל לכימיה לשנת 1980
אהרון צ'חנובר - שימש פרופסור אורח בבית הספר לרפואה של אוניברסיטת וושינגטון, חתן פרס נובל לכימיה לשנת 2004
בריאן קובילקה - חתן פרס נובל לכימיה לשנת 2012
אדוארד אדלברט דויזי - חתן פרס נובל לפיזיולוגיה או רפואה לשנת 1943
סברו אוצ'ואה - חתן פרס נובל לפיזיולוגיה או רפואה לשנת 1959
אלפרד הרשי - חתן פרס נובל לפיזיולוגיה או רפואה לשנת 1969
כריסטיאן דה דוב - חתן פרס נובל לפיזיולוגיה או רפואה לשנת 1974
דניאל נתנס - חתן פרס נובל לפיזיולוגיה או רפואה לשנת 1978
סמית' - זוכה פרס נובל לפיזיולוגיה או רפואה לשנת 1978
אוניברסיטת ואנדרבילט היא אוניברסיטת מחקר פרטית שמושבה בנאשוויל, בטנסי שבארצות הברית.
נוסדה ב-1873 ונקראת על שמו של איל הספנות והרכבות קומודור קורנליוס ואנדרבילט, שהעניק הון התחלתי של מיליון דולר, חרף העובדה שמעולם לא ביקר בדרום ארצות הברית.
ואנדרבילט קיווה שתרומתו ועבודת האוניברסיטה יסייעו לשיקום המדינה ממוראות מלחמת האזרחים האמריקנית.
כיום כוללת אוניברסיטת ואנדרבילט ארבעה בתי ספר לתואר ראשון ושישה לתארים מתקדמים, ולומדים בה כ-13,796 סטודנטים מארצות הברית ומ-90 מדינות זרות.
אוניברסיטת ואנדרבילט מציעה מעל ל-70 תוכניות לימוד לתואר ראשון ו-57 תוכניות לימוד לתואר שני.
בדירוג האוניברסיטאות של שנת 2019, שערך העיתון U.S.
News & World Report הוצבה האוניברסיטה במקום ה-14 ובתי הספר לחינוך, למשפטים, לרפואה, ולסיעוד בין ה-20 הטובים בארצות הברית.
האוניברסיטה נמנית בין 25 מקבלי מענקי המחקר החינוכיים הפדרליים.
לאוניברסיטת ואנדרבילט מסופחים מספר מוסדות מחקר: , ו, וכן , הכולל מספר בתי חולים, מרפאות ומוסדות מחקר רפואיים.
נמצא בה גם מרכז הטראומה היחיד במרכז טנסי.
נכון לשנת 2024, לאוניברסיטה מערכת של שישה קולג'ים למגורים.
מתקני האוניברסיטה משתרעים על פני שטח של 1.3 קילומטרים מרובעים (330 אקרים) בליבה של נאשוויל (ללא מצפה הכוכבים הנמצא מחוץ לקמפוס), ובמרחק של 2.4 קילומטרים בלבד ממרכז העיר.
אף שהיא נמצאת בסביבה אורבנית, הקמפוס עצמו נראה כפארק ירוק, ובו למעלה מ-300 זנים שונים של עצים ושיחים.
בוגרי וסגל ונדרבילט, כוללים 8 חתני פרס נובל, 3 זוכי פרס פוליצר, 27 מקבלי מלגת רודס, 2 זוכי פרס אוסקר, זוכה פרס גראמי אחד, 6 עמיתי מקארתור ו-5 זוכי מדליות אולימפיות.
בוגרים בולטים נוספים כוללים 54 חברים בהווה ובעבר בקונגרס של ארצות הברית, 18 שגרירי ארצות הברית, 13 מושלים, 2 סגני נשיא ארצות הברית ו-2 שופטי בית המשפט העליון של ארצות הברית.
בית הספר לחינוך ופיתוח אנושי (1875)
דירוג QS לאוניברסיטאות: מקום 261 (2024)
סטיב כהן - חבר בית הנבחרים של ארצות הברית מטעם המפלגה הדמוקרטית המייצג את המחוז ה-9 של טנסי משנת 2007.
היא פועלת במשותף עם אוניברסיטת החלל הבינלאומית.
אוניברסיטת הסינגולריות אינה אוניברסיטה שנערכים בה מסלול לימודים של ארבע שנים לתואר, ומטרתה להוות תוספת על מוסדות אקדמיים מסורתיים.
היא מציעה קורס קיץ שנתי בן עשרה שבועות המכוון לתלמידים בעלי תואר ראשון או תארים מתקדמים ותוכניות בנות עשרה ימים למנהלי תאגידים בכירים ופקידי ממשל בכירים.
תוכנית הבוגרים הראשונה החלה ביוני 2009, שכר הלימוד הכולל היה $25,000 (אם כי רוב המשתתפים זכו למלגות מלאות או חלקיות).
הכיתה הראשונה בשנת 2009 הוגבלה לארבעים משתתפים שנבחרו מבין למעלה מ-1,200 מועמדים.
שמונים סטודנטים בעלי תואר ראשון או תארים מתקדמים התקבלו לקורס הבוגרים שהחל בקיץ 2010 מתוך 1,600 שהגישו את מועמדותם.
שיעור הקבלה הנמוך וסף הקבלה הגבוה מאפשר לאוניברסיטת הסינגולריות לאגד תלמידים בעלי נתונים אקדמיים מהגבוהים בעולם, המקדישים עצמה לפתור את הבעיות הדוחקות ביותר של העולם.
האוניברסיטה מציעה 10 מסלולי אקדמיים שונים, בראש כל אחד מהם עומד לפחות מומחה אחד בתחום.
מדיניות ציבורית, משפטים, פילוסופיה של המוסר (Tara Lemmey, רוברט טיילור)
מימון ויזמות עסקית (David S.
האוניברסיטה מציעה שלושה סוגי תוכניות אקדמיות:
תוכנית לתלמידים מתקדמים – תוכנית קיץ בת עשרה שבועות המיועדת ל-80 סטודנטים ונערכת פעם בשנה (עלות שכר הלימוד הוא $25,000)
תוכנית למנהלים (10 ימים) – בתוכנית לוקחים חלק 40 סטודנטים והיא מתקיימת 3 פעמים בשנה (הלימודים עולים $15,000)
הגוף המפקח על אוניברסיטת הסינגולריות הוא חבר נאמנים, הכולל את הנשיא והנאמן ריי קורצווייל, סגן הנשיא ויושב ראש פיטר דיאמנדיס (Peter Diamandis), הנאמן רוברט ריצ'רדס (Robert D.
Richards), הנאמן מייקל סימפסון (Michael Simpson) והנאמן סאלים אסמאעיל (Salim Ismail).
השותפים המייסדים והממנים כוללים את נאס"א, גוגל, IDEO, LinkedIn, ePlanet Ventures וקרן X Prize.
אוניברסיטת הנילוס העליון היא אוניברסיטה ציבורית בעיר מלקאל שבדרום סודאן.
הקמפוס הראשי של האוניברסיטה ממוקם בצפון העיר מלאקל, בגדות הנילוס הלבן.
אוניברסיטת הנילוס העליון היא אחת משש אוניברסיטאות ציבוריות בדרום סודאן.
אוניברסיטת הנילוס העליון נוסדה בשנת 1991. במהלך מלחמת האזרחים הסודאנית השנייה, הועברו מספר פקולטות לח'רטום מטעמי בטיחות הצוות והסטודנטים.
לאחר ההכרזה של מדינת דרום סודאן, חזרו הפקולטות לקמפוס הראשי בעיר מלאקל.
נכון ליולי 2011, קיימות באוניברסיטה הפקולוטות הבאות:
אוניברסיטת וושינגטון היא אוניברסיטה ציבורית אשר נוסדה בשנת 1861 בעיר סיאטל במדינת וושינגטון, בארצות הברית.
אוניברסיטת וושינגטון היא המוסד האקדמי הגדול ביותר בצפון-מערב ארצות הברית והאוניברסיטה הציבורית הוותיקה ביותר בחוף המערבי.
לאוניברסיטה שלושה קמפוסים, המרכזי שבהם פועל ברובע האוניברסיטה בעיר סיאטל, קמפוס נוסף בעיר טקומה וקמפוס שלישי בעיר בות'אל.
באוניברסיטה למעלה מ-500 בניינים, ששטחם כ-1.9 מיליון מטר רבוע.
הוצאות התפעול של האוניברסיטה בשנת הכספים 2010 היו מעל 4 מיליארד דולר.
בשנת 2011 דורגה האוניברסיטה במקום ה-16 בדירוג אקדמי של אוניברסיטאות בעולם ובמקום ה-23 בדירוג אוניברסיטאות בעולם של Times Higher Education.
בשנת 2018 דורגה אוניברסיטת וושינגטון במקום ה-14 בעולם ב"דירוג שאנגחאי" (Shanghai ranking) ובמקום ה-3 בקרב האוניברסיטאות הציבוריות בארצות הברית.
בשנת 2020 דורגה האוניברסיטה במקום ה־16 ב"דירוג שאנגחאי" ובמקום ה 8 בדירוג הU.S.
הישגי 85% מכלל התלמידים באוניברסיטה היו בעשירון העליון בסיום לימודי התיכון.
בשנת 1854 המליץ מושל טריטוריית וושינגטון, לימים מדינת וושינגטון שבארצות הברית, להקים אוניברסיטה.
כמה מתושביה הבולטים של סיאטל קיוו כי הקמת האוניברסיטה תתרום ליוקרתה של העיר ועמלו לשכנע את חבר בית הנבחרים של הטריטוריה, ארתור א.
דני, לתמוך בהקמת המוסד בעירם.
בתחילה אישר בית הנבחרים הקמת שתי אוניברסיטאות, האחת בסיאטל והשנייה במחוז לואיס, אולם החלטה זו בוטלה והוחלט על הקמת אוניברסיטה אחת במחוז לואיס בתנאי שתימצא תרומת קרקע במקום.
כאשר לא אותרה הקרקע, הוחלט בשנת 1858 על הקמת האוניברסיטה בעיר סיאטל.
בשנת 1861 החל חיפוש בסיאטל אחר חלקת קרקע מתאימה בגודל 40 דונם לצורך קמפוס האוניברסיטה.
החלקה נתרמה על ידי שלושה מראשוני העיר, בהם ארתור א.
האוניברסיטה נפתחה באופן רשמי ב-4 בנובמבר 1861 בשם "האוניברסיטה הטריטוריאלית של וושינגטון".
בשנת 1862 חוקק בית הנבחרים של האוניברסיטה חוקים המאגדים את המוסד ונקבע לו חבר נגידים.
בתחילת דרכה ידעה האוניברסיטה קשיים ונסגרה שלוש פעמים: לראשונה בשנת 1863 בגלל מחסור בתלמידים, ובשנים 1867 ו-1876 בגלל קשיי תקציב.
התלמיד הראשון שהשלים את חובותיו לתואר ראשון הייתה קלרה אנטואנט מק'קרתי וילט, אשר קיבלה תואר ראשון במדעים בשנת 1876. בשנת 1889, כאשר וושינגטון צורפה לאיחוד מדינות ארצות הברית, כאשר הייתה האוניברסיטה והעיר סביבה גדולות ומבוססות.
באוניברסיטה התקבלו באותה שנה 300 תלמידים ובידודו היחסי של הקמפוס האט את גידולה של האוניברסיטה.
חלקת קרקע נרכשה עבור קמפוס חדש מצפון מזרח לעיר התחתית ובשנת 1895 עברה האוניברסיטה לקמפוס זה.
הקמפוס המקורי של האוניברסיטה הוחכר, עדיין נמצא בבעלות האוניברסיטה, ומכניס לתקציבה מיליוני דולר מדי שנה בדמי חכירה.
המבנה המקורי של האוניברסיטה הטריטוריאלית נהרס בשנת 1908 ובאתר עומד בימינו בית מלון.
מארגני התערוכה העולמית בשנת 1909, אשר נקראה "תערוכת אלסקה-יוקון-פסיפיק" בקשו להקים בשטח הקמפוס את אתר התערוכה.
לצורך כך הגיעו להסכם עם חבר הנאמנים של האוניברסיטה בתמורה לכך שהאוניברסיטה תהנה מן המתקנים שיוותרו בשטח עם תום התערוכה.
באופן זה הותיר מתווה גני התערוכה את רישומו לאורך זמן על הקמפוס.
בתקופת שתי מלחמות העולם שמשו חלק ממבני האוניברסיטה את צבא ארצות הברית והושאלו לממשל הפדרלי.
בתקופת מלחמת העולם השנייה נשלחו תלמידים רבים ממוצא יפני, מאוניברסיטת וושינגטון למחנות עקורים.
כתוצאה מכך לא השלימו רבים מהם את לימודיהם וזכו להכרה בלימודיהם רק בטקס שנערך בשנת 2008. לאחר כל אחת ממלחמות העולם ידעה האוניברסיטה תקופה של גידול מהיר.
כך בשנת 1946 נפתח באוניברסיטה בית ספר לרפואה, אשר התפתח בהמשך למרכז הרפואי של אוניברסיטת וושינגטון, הנחשב לאחד מן המרכזים הרפואיים הטובים ביותר בארצות הברית.
בתחילת שנות ה-50 של המאה ה-20 נפתחה תחנת משטרה בקמפוס האוניברסיטה.
שטח שיפוט שוטרי האוניברסיטה הוא בקמפוס האוניברסיטה ובמבנים השייכים לאוניברסיטה.
תקופה זו התאפיינה בפעילות חברתית נמרצת של ציבור התלמידים, פעילות שרובה כוונה כנגד מלחמת וייטנאם.
בזכות פעילות של הנהגת האוניברסיטה בגיוס תמיכה ממשלתית גדל תקציב האוניברסיטה מ-37 מיליון דולר בשנת 1958 ליותר מ-400 מיליון דולר בשנת 1973. בתקופה זו נבנו 35 מבנים חדשים בקמפוס.
בשנת 1990 פתחה האוניברסיטה קמפוסים בערים טקומה ובות'ל.
תחילה התנהלו בקמפוסים אלה תוכניות לתואר ראשון בלבד למי שהשלימו כבר שנתיים של לימודים אקדמיים, אולם שני הקמפוסים התפתחו והחל משנת 2006 מציעים תוכנית לימודים ארבע-שנתית וכן תוכניות לתואר שני.
כתגובה למשבר ה־COVID19 הייתה אוניברסיטת וושינגטון לאוניברסיטה הראשונה בארצות הברית לעבור ללימודים מקוונים.
באוניברסיטת וושינגטון תוכניות לימודים לתואר ראשון, תואר שני ותואר שלישי ב-140 מחלקות שונות המאורגנות בפקולטות ובתי הספר הבאים:
בית הספר ללימודים בינלאומיים ע"ש הנרי מ.
בית הספר לעסקים ע"ש מייקל ג.
בית הספר ליחסי ציבור ע"ש דניאל ג'.
בשנת 2006 עבר לראשונה תקציב המחקר השנתי של האוניברסיטה את רף מיליארד הדולר.
הרוב המוחלט של המימון למחקר באוניברסיטה מקורו בהצעות מחקר הנתונות לביקורת עמיתים ומוגשות לקרנות מחקר.
תקציב המחקר של אוניברסיטת וושינגטון הוא בין 5 תקציבי המחקר הגבוהים ביותר בין אוניברסיטאות פרטיות וציבוריות בארצות הברית, מזה שנים.
לאוניברסיטה ניתן יותר תקציב מחקר פדרלי מכל אוניברסיטה ציבורית בארצות הברית והיא במקום השני בגובה תקציב המחקר הפדרלי שניתן לה בין כל האוניברסיטאות בארצות הברית מאז שנת 1974. אוניברסיטת וושינגטון חברה באיגוד האוניברסיטאות האמריקניות המאגד את אוניברסיטאות מחקר מובילות בארצות הברית וקנדה.
חמישים ושמונה מבין חברי סגל האוניברסיטה חברים באקדמיה האמריקאית לאמנויות ולמדעים.
לאוניברסיטת וושינגטון אחת הספריות האקדמיות הגדולות בארצות הברית ובאוספיה למעלה מ-7.3 מיליון ספרים.
האגודה לספריות מחקר בארצות הברית דרגה את ספריית האוניברסיטה בין 15 הספריות הטובות במדינה.
בעשור הראשון של המאה ה-21 התחייבה אוניברסיטת וושינגטון למדיניות של קיימות.
לצורך קידום מדיניות זו פעילה באוניברסיטה ועדה מייעצת לשמירה על הסביבה המנטרת את השפעת פעילות המוסד על סביבתו, נוצרה משרה לשומר על הסביבה ונוסח מסמך מדיניות רשמית של המוסד לשמירה על הסביבה.
החל מפברואר 2006 החל המוסד, חברה האוניברסיטה לחברת החשמל של העיר סיאטל לקדם פעילות ירוקה.
כל תצרוכת החשמל של האוניברסיטה היא ממקורות אנרגיה מתחדשת.
מיליוני דולר מן התקציב השנתי של שירותי המעונות והמזון במוסד מופנים לרכישת מזון אורגני וטבעי המיוצר באזור.
בכל המסעדות באוניברסיטה אין שימוש במכלי פוליסטירן וכלי האוכל החד-פעמיים מתאימים כולם להפקת קומפוסט.
מבני מעונות חדשים המתוכננים להיבנות בקמפוס יעמדו בתקנים המחמירים ביותר של איכות הסביבה.
בסקר איכות הסביבה שנערך בארצות הברית בשנת 2008 דורגה האוניברסיטה בין שש האוניברסיטאות המובילות בארצות הברית בשמירה על איכות הסביבה, מבין 300 שנבדקו.
בשנת 2018 זכתה אוניברסיטת וושינגטון להיכלל ברשימת "הקמפוסים הירוקים" של אוניברסיטת פרינסטון בפעם השמינית ברציפות.
בין בוגריה הבולטים של האוניברסיטה נמנים חתני וכלת פרס נובל לפיזיולוגיה או לרפואה ג'ורג' ה.
היטצ'ינגס (1988), מרטין רודבל (1994) ולינדה באק (2004), חתן פרס נובל לכלכלה ג'ורג' סטיגלר (1982), פסל הזכוכית דייל צ'יהולי, סופרת הילדים בוורלי קלירי, הסופרים טום רובינס ורוברט זוברין, ההיסטוריון פואד עג'מי, המדינאי טום לנטוס, המדליסט האולימפי ג'ו רנץ, הסקסופוניסט קני ג'י, ושחקני הקולנוע והטלוויזיה קייל מקלכלן ודיאן קנון.
אוניברסיטת המדינה של פנסילבניה היא אוניברסיטת מחקר ציבורית עם מספר קמפוסים ברחבי מדינת פנסילבניה בארצות הברית.
האוניברסיטה נוסדה בשנת 1855 ולה שלוש מטרות: הוראה, מחקר ושירות ציבורי.
על תלמידיה נמנים תלמידי תואר ראשון, תארים מתקדמים, תוכניות מקצועיות ולימודי המשך, הלומדים בכיתות הקמפוסים או בהוראה מקוונת.
הקמפוס המרכזי של האוניברסיטה נמצא ביוניברסיטי פארק.
בית הספר למשפטים ע"ש דיקינסון פועל בשני קמפוסים: ביישוב קרלייל ובקמפוס המרכזי.
בית הספר לרפואה פועל בעיר הרשי.
בנוסף לקמפוס המרכזי ביוניברסיטי פארק, לאוניברסיטה יש 19 קמפוסים הפזורים בכל רחבי מדינת פנסילבניה וכן 5 קמפוסים למטרות מיוחדות.
האוניברסיטה מדורגת בין 15 האוניברסיטאות הציבוריות האיכותיות ביותר בארצות הברית ואף מדורגת בין 100 האוניברסיטאות הטובות בעולם בדירוג אקדמי של אוניברסיטאות בעולם, דירוג אוניברסיטאות בעולם של Times Higher Education ובדירוג QS של אוניברסיטאות בעולם.
מדי שנה מתקבלים ללימודים באוניברסיטה כ-44,000 תלמידים לתואר ראשון ולתארים מתקדמים ובכך היא אחת האוניברסיטאות הגדולות ביותר בארצות הברית.
מספר החברים המשלמים דמי חבר לארגון בוגרי האוניברסיטה הוא הגדול בעולם.
בשנת הלימודים 2009–2010 למדו באוניברסיטה כ-94,300 תלמידים ב-24 קמפוסים ובאמצעות הוראה מקוונת בקמפוס העולמי (World Campus) של האוניברסיטה.
לאוניברסיטה יותר מ-160 תוכניות לימוד לתואר ראשון.
בהכנסות האוניברסיטה מקרנות מחקר דורגה האוניברסיטה בשנת 2008 במקום ה-11 בארצות הברית.
האוניברסיטה חברה באיגוד האוניברסיטאות האמריקניות וחברה באיגוד אוניברסיטאות המחקר.
האוניברסיטה נוסדה כמוסד הוראה המעניק תואר אקדמי ב-22 בפברואר 1855 באמצעות חקיקה של בית הנבחרים של מדינת פנסילבניה.
שמו המקורי של המוסד היה "בית הספר הגבוה של האיכרים בפנסילבניה" (Farmers' High School of Pennsylvania).
הקמפוס הראשון של האוניברסיטה מוקם במחוז סנטר (Centre County) בפנסילבניה לאחר שחבר קונגרס מפנסילבניה, ג'יימס אירווין, תרם למוסד קרקע בשטח 800 דונם.
הייתה זו החלקה הראשונה מתוך שטח של 4,100 דונם המהווים את הקמפוס המרכזי של האוניברסיטה היום.
בשנת 1862 שונה שמו של המוסד ל"מכללה החקלאית של פנסילבניה".
בשנות ה-70 של המאה ה-19 ידע המוסד משבר ומספר תלמידיו פחת עד כדי 64 תלמידים לתואר ראשון.
בשנת 1874 שונה שמו של המוסד פעם נוספת ל"מכללת המדינה של פנסילבניה".
החל משנת 1882 הורחבו תוכניות הלימודים במוסד ופן סטייט הפכה לאחד המוסדות הגדולים בארצות הברית בתחום לימודי הנדסה.
בשנות ה-30 של המאה ה-20 הפכה האוניברסיטה למוסד האקדמי הגדול במדינת פנסילבניה ומאותה עת החלה להקים קמפוסים נוספים ברחבי המדינה, זאת כדי לאפשר לימודים לתלמידים שלא יכלו כלכלית להעתיק מגוריהם לקמפוס המרכזי, על רקע השפל הגדול בארצות הברית.
בשנת 1953 מונה לנשיא האוניברסיטה מילטון אייזנהאואר, אחיו של נשיא ארצות הברית דווייט אייזנהאואר, ושמו של המוסד שונה בפעם הרביעית ל"אוניברסיטת המדינה של פנסילבניה".
האוניברסיטה ידעה תקופת צמיחה מהירה בין בשנות ה-50 וה-60, ורכשה שטחי קרקע רבים סביב הקמפוס המרכזי.
בשנת 1967 נוסד המרכז הרפואי הרשי, בו פועל בית הספר לרפואה של האוניברסיטה, לאחר שהתקבלה תרומה בסך 50 מיליון דולר מקרן שיסד מילטון הרשי, מייסדה של חברת הרשי.
בשלהי המאה ה-20 הלך והתחזק כוחה של האוניברסיטה כמוסד אקדמי מרכזי במדינת פנסילבניה.
בשנת 1989 הצטרפה לאוניברסיטה מכללת פנסילבניה לטכנולוגיה, ובשנת 2000 הצטרף לאוניברסיטה בית הספר למשפטים ע"ש דיקינסון.
בתחילת המאה ה-21 אוניברסיטת המדינה של פנסילבניה היא הגדולה ביותר בפנסילבניה ובשנת 2003 נמצא כי זהו הארגון השני בעוצמתו מבחינת ההשפעה הכלכלית על המדינה.
בשנת 2011 קיבלה האוניברסיטה תשומת לב שלילית על רקע האשמות כי חלק מסגל האוניברסיטה, החל מנשיא האוניברסיטה ועד לעוזר המאמן של קבוצת הפוטבול, הסתירו פרשיית התעללות מינית בילדים שבוצעה על ידי מאמן לשעבר בקבוצת הפוטבול של המוסד.
לאחר שנחשפה הפרשה פוטר ג'ו פאטרנו, ששימש מאמן הפוטבול הראשי בנבחרת האוניברסיטה במשך 45 שנים, ונשיא האוניברסיטה אולץ להתפטר על ידי חבר הנאמנים.
בתגובה התפרעו אלפי תלמידים בשטח האוניברסיטה.
בקמפוס המרכזי ביוניברסיטי פארק פועלים 18 קולג'ים ובתי ספר:
בשנת 2008 החל לפעול בית ספר ליחסים בינלאומיים, הפועל בקמפוס יוניברסיטי פארק, אולם מהווה חלק מבית הספר למשפטים ע"ש דיקינסון.
נכון לסמסטר סתיו 2010, הרכב התלמידים במערכת הכוללת של האוניברסיטה כולה, כולל כל הקמפוסים, הוא: 75.4% תלמידים ממוצא לבן, 5.5% ממוצא אפריקאי-אמריקאי, 4.3% ממוצא אסיאתי-אמריקאי, 4.4% ממוצא היספני-אמריקאי, 0.2% אינדיאנים, 0.1% מהוואי והאזור הפסיפי, 5.8% תלמידים זרים ו-3.1% ממוצא לא ידוע.
בתקופת העשור הראשון של המאה ה-21 עלה אחוז המיעוטים בין התלמידים באוניברסיטה ב-5.3% ובין סגל המורים עלה אחוז המיעוטים בין 1997 ל-2002 ב-2%.
הקמפוס המרכזי ביוניברסיטי פארק הוא הגדול מבין הקמפוסים של האוניברסיטה.
מיקומו של הקמפוס נבחר כך שיהיה קרוב ככל האפשר למרכזה של מדינת פנסילבניה.
אחוז הקבלה של מועמדים ללימודים בקמפוס זה הוא 51%, הנמוך ביותר מבין כל הקמפוסים של האוניברסיטה, זאת מכיוון שרוב התלמידים לתואר ראשון הבוחרים ללמוד באוניברסיטת המדינה של פנסילבניה מעדיפים קמפוס זה לצורך לימודיהם.
בסמסטר סתיו 2010 למדו בקמפוס 38,594 תלמידי תואר ראשון ו-6,223 תלמידים לתארים מתקדמים.
מתוך ציבור התלמידים, 45.3% היו נשים ו-30.6% לא היו תושבי מדינת פנסילבניה.
בקמפוס פועלים שבעה מתחמי מעונות.
כל מתחם מעונות מורכב ממספר מבנים בהם חדרי מגורים וכן מבנים לפעילויות התלמידים, חדרי הסבה, דלפק מודיעין, חדרי דואר, מרכול, וקפיטריה.
חלק מקומות המעונות מיועדים אך ורק לתלמידים במסלולי לימוד מסוימים.
בקמפוס המרכזי פועלים 778 ארגוני סטודנטים מוכרים.
בקמפוס פועלת תחנת רדיו מקומית המופעלת על ידי התלמידים, עיתון סטודנטים יומי ואמצעי תקשורת נוספים.
מדי שנה, בחודש פברואר, נערך בקמפוס מרתון ריקודים למטרות צדקה בהשתתפות אלפי תלמידים, הנמשך 48 שעות רצופות ומגייס תרומות של מיליוני דולר למחקר ולטיפול במחלות ממאירות בילדות.
בנוסף לקמפוס המרכזי ביוניברסיטי פארק לאוניברסיטה 19 קמפוסים הפזורים ברחבי מדינת פנסילבניה ובכולם תוכניות לימודים לתואר ראשון.
יותר מ-60% מתלמידי השנה הראשונה באוניברסיטה מתחילים את לימודיהם שלא בקמפוס המרכזי.
מגוון תוכניות הלימוד בקמפוסים השונים מוגבל ביחס למגוון הנמצא בקמפוס המרכזי, אולם לתלמיד שהישגיו טובים בתום שנת הלימודים הראשונה, מובטח מקום להמשך לימודיו בתוכנית שבה הוא חפץ בקמפוס המרכזי.
רוב תלמידי האוניברסיטה מסיימים את מסכת לימודיהם בקמפוס המרכזי ביוניברסיטי פארק.
בית הספר למשפטים ע"ש דיקינסון של אוניברסיטת המדינה של פנסילבניה נוסד בשנת 1834 והוא בית הספר למשפטים הוותיק ביותר במדינה.
מוסד זה התאחד עם האוניברסיטה בשנת 2000. תלמידי האוניברסיטה בלימודי משפטים יכולים לבחור לעשות את מסלול לימודיהם בקמפוס המרכזי או בקרלייל, שם פועל בית הספר ע"ש דיקינסון.
חלק מן הקורסים משודרים מקמפוס אחד למשנהו ותלמידים בשני הקמפוסים יכולים ללמוד באותו קורס.
בית הספר למשפטים מדורג בין 100 התוכניות למשפטים הטובות בארצות הברית.
בין בוגרי בית הספר מספר מושלי מדינות, חברי קונגרס, ושופטים.
בית הספר ללימודים מתקדמים מקצועיים בגרייט ואלי פועל בקמפוס נפרד ובו תוכניות לתואר שני בחינוך, בהנדסה, ומידענות ולימודי המשך.
במרכז הרפואי הרשי של אוניברסיטת המדינה של פנסילבניה, בעיר הרשי, פועל בית הספר לרפואה של האוניברסיטה ובית חולים אוניברסיטאי.
המכללה לטכנולוגיה של פנסילבניה בוויליאמספורט, מציעה לימודי תעודה ותואר ב-10 תחומי לימוד טכניים.
בשנת 1998 חנכה האוניברסיטה את הקמפוס העולמי במסגרתו פועלות 60 תוכניות לימוד בהוראה מקוונת, ביניהן תוכניות לתואר אקדמי ותוכניות תעודה.
האוניברסיטה הייתה אחת הראשונות בארצות הברית שהציעה תוכניות לימוד בהתכתבות לאיכרים עוד בשנת 1892. משכך, הוראה מקוונת הייתה רק המשך טבעי למסורת זו במסגרתה ניתן להשלים בין השאר, תואר MBA, תואר ראשון בסיעוד, ותעודות בלימודי המשך במידע גאוגרפי.
התלמידים בקמפוס העולמי של האוניברסיטה באים מכל 50 מדינות ארצות הברית ומ-40 מדינות נוספות בעולם.
אוניברסיטת ואסדה (ביפנית: 早稲田大学; או בקיצור 早大) היא אוניברסיטה פרטית הממוקמת בצפון רובע שינג'וקו שבטוקיו, יפן.
אוניברסיטת ואסדה נחשבת לאחת מן האוניברסיטאות היוקרתיות ביפן, ובאסיה בכלל.
האוניברסיטה נוסדה ב-1882 בשם טוקיו סֶנמוֹן גאקוֹ (東京専門学校), ושמה שונה לאוניברסיטת ואסדה ב-1902. בין בוגריה נמצאים שבעת ראשי ממשלת יפן לשעבר ובכירים נוספים במגזר העסקי.
האוניברסיטה חברה ברשת אוניברסיטאס 21, בהתאגדות אוניברסיטאות האוקיינוס השקט, באיגוד אוניברסיטאות המחקר וב-RU11.
האוניברסיטה נוסדה על ידי אוקומה שיגנובו, סמוראי מתקופת מייג'י וראש ממשלת יפן, ב-21 באוקטובר 1882, והפכה לאוניברסיטה רשמית ב-1902. בראשית דרכו הכיל המוסד שלוש מחלקות בלבד, ופעל על פי שיטות החינוך היפניות המסורתיות.
שלוש המחלקות הראשונות היו מדע המדינה וכלכלה, משפטים ופיזיקה.
בנוסף על אלה, יכלו התלמידים להשתתף בקורס ללימוד אנגלית.
שלוש שנים לאחר הקמתה, נסגרה המחלקה לפיזיקה בשל מיעוט תלמידים, ותחתיה נפתחה ב-1908 המחלקה להנדסה.
המחלקה לספרות נפתחה ב-1890, המחלקה לחינוך ב-1903 והמחלקה למסחר ב-1904.
במהלך מלחמת העולם השנייה נהרס מרבית שטח הקמפוס, אך עד שנת 1949 עבר השטח שיקום והאוניברסיטה נפתחה מחדש.
אוניברסיטת ואסדה החלה את דרכה בשם טוקיו סנמון גאקו, וכבר בשנותיה הראשונות נודעה בשם ואסדה גאקו או טוצוקה גאקו, על שם הכפר ואסדה בו התגורר מייסד האוניברסיטה ועל שם הכפר טוצוקה, בו שכן המוסד.
בסופו של דבר, ב-2 בספטמבר 1902, כשהפך המוסד לאוניברסיטה רשמית, קיבל את השם אוניברסיטת ואסדה.
מייסד האוניברסיטה, אוקומה, רצה ליצור כובע מיוחד שאותו יחבשו התלמידים, וישמש סימן זיהוי ללומדים במוסד, בכל מקום בו יהיו.
חייט מומחה מטקשיאמה הוזמן לצורך העניין, ותוך שלושה ימים הגיש את עבודתו.
התוצאה היא כובע מרובע, שבתוכו מוטבע שם התלמיד, מסלול לימודיו, חותם האוניברסיטה והכיתוב "אנו מאשרים כי זהו תלמיד בוואסדה." כך משמש הכובע סימן זיהוי, ולמעשה, סמל יוקרה.
עיצוב הכובע מוגן בזכויות יוצרים.
הקמפוס הראשי של אוניברסיטת ואסדה נמצא בשכונת נישי-ואסדה שברובע שינג'וקו.
מלבד זאת, לאוניברסיטה מספר קמפוסים נוספים ברחבי יפן:
קמפוס ואסדה (ראשי, קמפוס ואסדה-נישי לשעבר): שינג'וקו, טוקיו.
קמפוס נישי-ואסדה (קמפוס אוקובו לשעבר): שינג'וקו.
מעט לאחר מותו של אוקומה ב-10 בינואר 1922, החלה הנהלת האוניברסיטה בתכנון אודיטוריום על שמו.
המבנה בן שלוש הקומות מכיל 1,435 מקומות ישיבה, בעוד האודיטוריום המשני, השוכן מתחת לפני הקרקע, מכיל 382 מקומות ישיבה.
לשמאל האודיטוריום שוכן מגדל שעון בן שבע קומות או 38 מטרים.
הפעמונים שבראש המגדל נשלחו מבולטימור, מרילנד, דרך תעלת פנמה.
חלונות עגולים הקבועים בגג האודיטוריום מייצגים את השמש, את הירח, ואת תשעת כוכבי הלכת, ומסמלים את ההרמוניה של היקום.
האודיטוריום נחנך ב-20 באוקטובר 1927, באיחור של חמש שנים, לאחר שהעבודה התעכבה בשל רעידת האדמה הגדולה בקאנטו ב-1923.
מבנה האודיטריום והספרייה שלצידו נבחרו באפריל 1999 נכנסו לקטגוריית המבנים ההיסטוריים, במסגרת תקנות הנוף של מטרופולין טוקיו, שנועדו לשמר מבנים המייצגים את ההיסטוריה ואת התרבות של העיר.
בנוסף, האודיטוריום עצמו הוא אחד מנכסי התרבות של יפן החל מ-2007.
הגן, המעוצב בסגנון משולב יפני ומערבי, ממוקם בסמוך לאודיטוריום אוקומה, והוא שוכן על אדמות שהיו שייכות בעבר למצודאירה סאנוקי, דאימיו מתקופת אדו.
אוקומה עצמו תכנן את הגן, ולאחר מותו נתרם השטח לאוניברסיטת ואסדה.
הספרייה של אוניברסיטת ואסדה הוקמה ב-1925, והיא שוכנת בבניין בן חמש קומות.
הספרייה היא אחד מסמלי אוניברסיטת ואסדה, יחד עם אודיטוריום אוקומה.
לאחר שהוקמה הספרייה החדשה ב-1990, הפכה הספרייה הישנה לספריית מחקר, ארכיב האוניברסיטה ומוזיאון אייזו יאיצ'י.
המוזיאון מציב אוסף גדול של חפצים היסטוריים ותרבותיים מהתקופה של לפני מלחמת העולם השנייה, והוא שרד את הפצצת טוקיו במהלך המלחמה.
דירוג QS לאוניברסיטאות: מקום 181= (2024)
דירוג QS לאוניברסיטאות: מקום 43 (2024)
דירוג QS לאוניברסיטאות: מקום 9 (2024)
אוניברסיטת העיר ניו יורק היא רשת אוניברסיטאות ומכללות ציבוריות בעיר ניו יורק, והגדולה מסוגה בארצות הברית.
הרשת נוצרה בשנת 1961, כאשר מושל מדינת ניו יורק נלסון רוקפלר חתם על צו המקים את הרשת, שאז כללה את מרבית האוניברסיטאות בעיר ניו יורק.
בסך הכל נכללים ברשת 25 מוסדות חינוך על פני חמשת הרבעים של העיר, בעיקר מכללות (כגון הסיטי קולג', האנטר קולג', ברוקלין קולג' ואחרות) וכן מרכז לתארים מתקדמים (Graduate Center) הממוקם במרכז מנהטן ובו לומדים אלפי סטודנטים לתואר שני ולדוקטורט.
התקציב הכולל של האוניברסיטה עמד בשנת 2020 על 3.6 מיליארד דולר.
בין חברי הסגל, הבוגרים והחוקרים באוניברסיטה נמנים 13 זוכי פרס נובל, 7 מקבלי מלגת רודס, 6 מקבלי מלגת מרשל, 10 מקבלי מלגת טרומן, 26 עמיתי מקארתור, 151 עמיתי תוכנית פולברייט ועשרות עמיתי מחקר של הקרן הלאומית למדע (NSF).
ארתור קורנברג, סיטי קולג' (1937) - פרס נובל לפיזיולוגיה או לרפואה (1959)
ג'וליוס אקסלרוד, סיטי קולג' (1933) - פרס נובל לפיזיולוגיה או לרפואה (1970)
רוזלין זוסמן יאלו, האנטר קולג' (1941) - פרס נובל לפיזיולוגיה או לרפואה (1977)
סטנלי כהן, ברוקלין קולג' (1943) - פרס נובל לפיזיולוגיה או לרפואה (1986)
גרטרוד עליון, האנטר קולג' (1937) - פרס נובל לפיזיולוגיה או לרפואה (1988)
ג'ון אוקיף, סיטי קולג' (1963) - פרס נובל לפיזיולוגיה או לרפואה (2014)
אוניברסיטת המלך עבדאללה למדע וטכנולוגיה היא אוניברסיטה ציבורית המתמקדת במחקר ונמצאת כ-20 קילומטרים דרומית לקריה הכלכלית על שם המלך עבדאללה, סמוך לעיר ת'ול, בערב הסעודית.
האוניברסיטה הוקמה והופעלה במשך שלוש השנים הראשונות לקיומה על ידי תאגיד עראמקו הסעודית.
הקרן המוקדשת לפעילותה של האוניברסיטה היא השלישית בגובהה בעולם לאחר אוניברסיטאות הרווארד וייל.
יש המכנים את האוניברסיטה "MIT הערבית".
האוניברסיטה הוקמה בשנת 2009 במטרה להעלות מחדש את קרנו של המדע בעולם המוסלמי ולהתמקד בתוכניות לימודים לתארים מתקדמים ובמחקר.
שפת ההוראה הרשמית באוניברסיטה היא אנגלית.
באוניברסיטה תוכניות לימוד המשלבות בין לימודי הנדסה ללימודי ביולוגיה ומדעי הסביבה, מדעי המחשב, חשמל, מתמטיקה ופיזיקה.
בתקופה הקצרה מאז יסודה השיגה האוניברסיטה הישגים משמעותיים במחקר מדעי.
ב-23 בספטמבר 2009 צוין אירוע החנוכה הרשמי של האוניברסיטה אליו הזמין עבדאללה, מלך ערב הסעודית כ-3,000 נכבדים מרחבי תבל, בהם ראשי מדינות וחתני פרס נובל.
במהלך האירוע העניק המלך מדליות כבוד לסגל המנהלי של האוניברסיטה לאות הערכה, ביניהם לשר הנפט הסעודי שקיבל מדליה עשויה פלטינה.
קמפוס האוניברסיטה נמצא על חוף ים סוף בת'ול ושטחו כ-36 קמ"ר הכוללים אף שמורה ימית ומתקני מחקר.
אוניברסיטת המלך עבדאללה היא הראשונה בערב הסעודית שבה תלמידים משני המינים, זאת ברוח הקדמה שאותה מייצגת האוניברסיטה.
אנשי הוועדה לקידום הערכים ומניעת חטאים, הידועה כ"משטרת הדת" בערב הסעודית, אינם פועלים בשטח קמפוס האוניברסיטה ולנשים יש את החופש להימצא בקמפוס בחברת גברים, לנהוג ברכב בשטח הקמפוס ולא חלה עליהן חובה לעטות רעלה בעת השיעורים.
בין המתקנים בקמפוס מצויים מספר מתקני ספורט, ספריות, ובתי קפה.
בכיכר הקמפוס קיים בית קולנוע, מרכול ומספר מסעדות.
קמפוס האוניברסיטה נבנה על פי עקרונות של שמירה על הסביבה ונבחר על ידי המכון האמריקני לאדריכלים כאחד מעשרת הפרויקטים ה"ירוקים" לשנת 2010.
בין מתקני מעבדות האוניברסיטה בולטים המתקנים הבאים:
מחשב-על מתוצרת IBM שהוא אחד מן המחשבים הטובים בעולם מבחינת יכולות החישוב שלו והמהיר ביותר במזרח התיכון, נכון לתחילת העשור השני למאה ה-21. יכולת החישוב של מחשב זה היא 222 טרהפלופס בשנייה.
מתקן מציאות מדומה בו ניתן ליצור הדמיות של מבנים תלת-ממדיים ולשנותם.
המתקן נבנה בשותפות עם אוניברסיטת קליפורניה בסן דייגו.
מתקן ננוליתוגרפיה הכולל חדר נקי ובו ציוד לתמיכה במחקר בתחום "חומרים חכמים", ביוטכנולוגיה, אלקטרוניקה, פוטוניקה ומערכות ננו-אלקטרומכניות.
במתקן עשרה מכשירי תהודה מגנטית גרעינית, ומתקנים נוספים להדמיה וסריקה המאפשרים בחינה של מבנים ננו-מטריים עד לרמה של אטומים בודדים.
מתקני מחקר ימי הכוללים מעבדות ובהן ציוד מחקר אוקיינוגרפי, כולל ציוד צלילה ודגימה, ובריכות מי ים פנימיות וחיצוניות בהן ניתן לגדל בעלי חיים ימיים.
מתקן אנליטי ובו מעבדות ציוד ספקטרוסקופיה, כרומטוגרפיה, בדיקות הימצאות מתכות, ועוד.
מתקן הנדסה ביולוגית ובו מעבדות גנטיות בהן ניתן לבצע ריצוף DNA ומחקר על תהליכים בתא.
במעבדה רובוטים המאפשרים ביצוע אוטומטי של בדיקות.
אוניברסיטת המלך עבדאללה מאורגנת בקבוצות מחקר המשלבות דיסציפלינות שונות בהן שותפים חברי סגל ותלמידים, וזאת בשלוש חטיבות אקדמיות: מדעי החיים והסביבה והנדסה; מדעי מחשב, חשמל ומתמטיקה והנדסה; מדעים מדויקים והנדסה.
באוניברסיטה שתי תוכניות לתואר: תואר שני במדעים ותואר דוקטור.
קיימים 11 תחומי לימודים לתואר:
המחקר המתנהל באוניברסיטה מתמקד במדע וטכנולוגיה ישומיים הבאים לענות על צרכים אנושיים, קידום חברתי ופיתוח כלכלי.
נתוני הקבלה לאוניברסיטה הם גבוהים ושיעור המתקבלים מבין המועמדים הוא קטן: 200-250 סטודנטים מתקבלים מדי שנה מתוך 5000–8000 מועמדים.
אוניברסיטת המדינה של קנטקי (Kentucky State University, בראשי תיבות: KSU) היא אוניברסיטה ציבורית בפרנקפורט, קנטקי.
האוניברסיטה הוקמה בשנת 1886 בתור "בית ספר לאנשים צבעוניים".
שם האוניברסיטה שונה שוב ושוב לאורך השנים, ככל שמעמדם של האפרו-אמריקאים הלך והשתפר.
רק בשנת 1952 הוסרה ההפניה לגזע תלמידי האוניברסיטה.
בשנת 1972 הפכה האוניברסיטה לאוניברסיטה מן המניין, ונכון לשנת הלימודים 2013 לומדים בה 2,746 סטודנטים, מהם 2,490 לתואר ראשון.
אוניברסיטת המזרח התיכון היא אוניברסיטת מחקר פרטית ללא כוונת רווח, הממוקמת בעמאן, בירת ירדן.
האוניברסיטה פועלת תחת בעלותה הבלעדית של חברת "אוניברסיטת המזרח התיכון ללימודים מתקדמים" .
האוניברסיטה החלה לפעול לראשונה בתאריך 30 ביוני 2005, וזאת לאחר שהוכיחה את עמידתה בכלל הדרישות האקדמיות הנדרשות לצורך הסמכה כאוניברסיטה בירדן.
בימיה הראשונים, שמה של האוניברסיטה היה "האוניברסיטה ללימודים מתקדמים", כאשר בין השנים 2005–2008 הוסמכה האוניברסיטה להעניק תארים מתקדמים בלבד (מתואר שני ומעלה).
עם תחילת שנת הלימודים האקדמית 2008–2009, הוסמכה האוניברסיטה להעניק גם תואר ראשון במגוון תחומים, ובהמשך שינתה את שמה הרשמי ל"אוניברסיטת המזרח התיכון".
האוניברסיטה מדורגת מבחינה אקדמית במקום ה-2,018 מבין כלל האוניברסיטאות בעולם, ובמקום ה-7 מבין האוניברסיטאות בירדן גופה.
האוניברסיטה כוללת חמש פקולטות ושני בתי ספר:
אוניברסיטת המלך סעוד היא אוניברסיטה ציבורית בריאד, בירת ערב הסעודית, אשר נוסדה בשנת 1957 על ידי סעוד, מלך ערב הסעודית בשם "אוניברסיטת ריאד" והייתה לאוניברסיטה הראשונה במדינה שאינה אוניברסיטה דתית בלבד.
האוניברסיטה נוסדה כדי לענות על הביקוש לאנשי מקצוע מיומנים בערב הסעודית.
בשנת 1982 שונה שמו של המוסד ל"אוניברסיטת המלך סעוד".
באוניברסיטת המלך סעוד כ-35 אלף תלמידים ותלמידות.
באוניברסיטה מסלולי לימוד במדעי הטבע, מדעי הרוח והכשרה מקצועית, כל זאת ללא כל שכר לימוד.
שפת ההוראה באוניברסיטה היא אנגלית, להוציא שיעורי דת האסלאם ושיעורי ערבית.
אוניברסיטת המלך סעוד נוסדה כדי לספק מענה לצרכים החינוכיים של האומה.
המלך אבן סעוד, מייסדה של ממלכת ערב הסעודית בשנת 1932, החל בהנחת היסודות למודרניזציה בממלכה ולהקמתה של מערכת חינוך.
בשנת 1953, עם מותו של עבד אל-עזיז אבן סעוד, עלה לשלטון בנו בכורו, המלך סעוד והקים את מועצת השרים ואת משרד החינוך הסעודי.
הנסיך פהד, שהיה אף הוא למלך ערב הסעודית, היה שר החינוך הראשון בממלכה.
לאחר ישיבת מועצת השרים הראשונה הכריז פהד על תוכניתו להקים אוניברסיטה סעודית ראשונה אשר תהיה משכן לתרבות ולמדע, זאת כחלק ממשימתו לקדם השכלה גבוהה בממלכה.
בשנת 1957, בהתאם לצו מלכותי מס' 17, הכריז הנסיך פהד על היווסדה של אוניברסיטת המלך סעוד, וזאת במטרה "להפיץ ולקדם ידע בממלכתנו כדי להרחיב את בסיס המחקר המדעי והספרותי, ולמען לימוד ומעקב אחר ההתפתחות באומות אחרות בתחום המדעים והאומנות וכדי לתרום יחד עימן לתגליות ולחדשנות..."
בית הספר למדעי הרוח החל קולט תלמידים בשנת הלימודים 1957–1958. בין השנים 1958 ו-1960 נפתחו בית הספר למדעים ובית הספר למנהל עסקים וכן בית הספר לרוקחות.
בשנת 1961 הכיר המלך באוניברסיטה, בצו מלכותי מס' 112, כגוף משפטי עצמאי, המקיים תקציב נפרד, האחראי להשכלה גבוהה, מקדם מחקר אקדמי ופועל למען קידום המדעים והאומנויות בממלכה.
הצו קבע כי שר החינוך ישמש כנשיא האוניברסיטה, וכן קבע כי באוניברסיטה אף יהיו סגן נשיא ומזכיר כללי, וכי בראש כל בית ספר יעמדו דיקן, סגן דיקן, ומועצה.
בשנת 1965 נוסד בית הספר לחקלאות וכן האוניברסיטה קיבלה שליטה בבית הספר להנדסה ובית הספר לחינוך, אשר היו עד לאותה עת בשליטה ישירה של משרד החינוך בשיתוף עם אונסקו.
בשנת 1967 קבע צו מלכותי מספר M/11 את חוק אוניברסיטת ריאד, אשר ביטל חקיקה ותקנות קודמות.
החוק החדש קובע כי לאוניברסיטה תקום מועצה להשכלה גבוהה.
במועצה מכהנים שני נשיאי אוניברסיטה, בהווה ובעבר, שני חברי סגל אקדמי שהחזיקו במשרות אקדמיות מחוץ לממלכה, או שני אינטלקטואלים מובילים מן הממלכה.
המועצה להשכלה גבוהה כי הרשות הניהולית העליונה באוניברסיטה ובידה לקבוע מדיניות, כולל מטרות האוניברסיטה, תקציבים, שכר אנשי סגל, ומלגות.
בשנת 1972 קבע צו מלכותי מספר M/6 על ביטול החוק משנת 1967 ותחתיו נקבע חוק חדש המרחיב את הרכב המועצה להשכלה גבוהה.
בשנת הלימודים 1969–1970 נוסד בית הספר לרפואה.
בשנת הלימודים 1974–1975 נוסד המכון לשפה הערבית.
בשנת 1976 נוסד בית הספר לרפואת שיניים ובית הספר למדעי רפואה ישומיים.
באותה שנה אף נפתח קמפוס נוסף לאוניברסיטה באבהה שבמחוז עסיר ובו בית ספר לחינוך.
בשנת 1977 נוסד בית הספר ללימודים מתקדמים לצורך ריכוז הטיפול בתוכניות לתארים מתקדמים בבתי הספר השונים באוניברסיטה.
בשנת 1979 נוסד בקמפוס אבהה בית ספר לרפואה וזאת בהתאם לצו מלכותי.
לימודי הרפואה בקמפוס אבהה נפתחו בשנת הלימודים 1980–1981. בשנת 1980 נוסד קמפוס נוסף לאוניברסיטה בבוראידה שבמחוז אל-קסים ובו שלושה בתי ספר: לחקלאות, רפואה וטרינרית, כלכלה ומנהל.
הלימודים בקמפוס זה החלו בשנת הלימודים 1980–1981.
בשנת 1981 ציינה אוניברסיטת ריאד 25 שנה להיווסדה ושמה שונה לאוניברסיטת המלך סעוד, לכבוד מייסדה, וזאת בהוראת המלך ח'אלד.
בית החולים האוניברסיטאי על שם המלך ח'אלד נחנך באותה שנה.
בשנת 1983 נוסדו בית הספר למדעי המחשב והמידע ובית הספר לאדריכלות ותכנון.
בשנת 1990 נוסד המכון לשפות ולתרגום, מכון שהפך ארבע שנים אחר כך לבית ספר לשפות ולתרגום.
בשנת 1996 החליטה המועצה להשכלה גבוהה באוניברסיטה על יסודו של המרכז לייעוץ ולמחקר על שם המלך עבדאללה.
בשנת 1997 נפתח בית הספר למדעים בקמפוס אל-קסים.
בשנת 2003 הפך קמפוס אל-קסים של האוניברסיטה למוסד אקדמי עצמאי.
בשנת 2010 סטודנטים ועובדי האוניברסיטה סיימו תכנון רכב KSU Gazal-1 שהיה מתוכנן לעבור לייצור סדרתי.
בקמפוס המרכזי של האוניברסיטה פועלות 18 ספריות, המשמשות מוקד ללימודים ולמחקר.
הספרייה המרכזית של האוניברסיטה, השוכנת בבניין בן שבע קומות, נוצרה כתוצאה מאיחודן של תשע ספריות.
בספריה המרכזית מקומות ישיבה ל-4,000 קוראים.
בשנת 2013 דורגה אוניברסיטת המלך סעוד במקומות 151–200 בעולם בדירוג אקדמי של אוניברסיטאות בעולם, ביבשת אסיה דורגה האוניברסיטה במקום ה-17 ובעולם הערבי במקום הראשון.
בדירוג QS של אוניברסיטאות בעולם לשנת 2013 דורגה האוניברסיטה במקום 253 בעולם, במקום 33 באסיה ובמקום הראשון בעולם הערבי.
עמק הטכנולוגיה של ריאד הוא מיזם שנוצר כתוצאה משיתוף פעולה של אוניברסיטת המלך סעוד עם גופים ציבוריים ופרטיים בשטח כלכלת הידע.
המיזם הוא חלק מהחלטה של ממלכת ערב הסעודית לאמץ אסטרטגיה ארוכת-טווח המסיטה את המוקד לעבר פיתוח כלכלה המבוססת על ידע.
אוניברסיטת המלך סעוד נוטלת חלק בשינוי אסטרטגי זה באמצעות הקמתו של פארק מדע בתחום הקמפוס בריאד.
אוניברסיטת המדינה של קולורדו היא אוניברסיטת מחקר ציבורית הפועלת בעיר פורט קולינס, קולורדו בארצות הברית.
היא אוניברסיטת הדגל של מערכת האוניברסיטאות במדינה זו.
באוניברסיטה לומדים כיום (2013) יותר מ-30,000 סטודנטים, ועובדים בה כ-1,500 אנשי סגל.
האוניברסיטה הוקמה ב-1870, תחילה כ"מכללת קולורדו לחקלאות".
ב-14 במרץ 1876 תיקן בית המחוקקים הטריטוריאלי של קולורדו את חוקת המדינה כך שיינתן תקציב להקמת מכללה זו בפורט קולינס (לצד תקציב להקמת אוניברסיטת קולורדו בבולדר).
שעריה נפתחו לראשונה לסטודנטים ב-1879.
בין בוגרי האוניברסיטה נמנים מספר זוכי פרס פוליצר, אסטרונאוטים, מנכ"לים, שני מושלים לשעבר של מדינת קולורדו ובני בגין.
באוניברסיטה פועלים 8 קולג'ים ו-55 מחלקות אקדמיות.
ניתן ללמוד בה לתואר ראשון ב-65 תחומי לימוד, תואר שני ב-55 תחומים, ותואר דוקטור ב-40 תחומים.
מדעי החקלאות: נלמדים מקצועות כגון חקלאות, ביולוגיה, מדעי בעלי החיים, אדריכלות נוף.
מנהל עסקים: בקולג' למנהל עסקים נלמדות מגמות כגון חשבונאות, פיננסים, משאבי אנוש, שיווק, מערכות מידע, נדל"ן, שרשרת אספקה.
הנדסה: מקצועות ההנדסה הנלמדים בקולג' נכללים הנדסת חשמל, סביבה, בניין, מחשבים, הנדסה כימית, הנדסה מכנית.
מדעי החברה והבריאות: ניתן ללמוד מקצועות כגון חינוך, מדעי הבריאות, תזונה, עבודה סוציאלית, התפתחות האדם.
מדעי הרוח: נלמדים מקצועות כגון פילוסופיה, אנתרופולוגיה, מחול, לימודי נשים ומגדר, היסטוריה, גאוגרפיה, ספרות, עיתונאות.
מדעי הטבע: המקצועות הנלמדים כוללים כימיה, ביולוגיה, מתמטיקה, פיזיקה, סטטיסטיקה, זואולוגיה, מדעי המחשב ועוד.
אוניברסיטת המדינה של מישיגן היא אוניברסיטה ציבורית בעיר (ליד לאנסינג) במישיגן שבארצות הברית.
האוניברסיטה נוסדה ב-1855 והיא מהאוניברסיטאות הגדולות ביותר בארצות הברית עם מעל 50,085 סטודנטים בשנת 2014.
האוניברסיטה היא חלוצת מחקר של אריזה, ניהול הארחה, ביולוגיית הצומח, ניהול סיפוק מוצרים של רשתות שיווק ומכירה, ושל טלקומוניקציה.
מרכז הייעוץ "Greene's Guides" תיאר את האוניברסיטה כבעלת מעמד של "ליגת קיסוס ציבורית", כלומר ככזו המספקת את אותה איכות חינוך של האוניברסיטאות החברות בליגת הקיסוס היוקרתית.
כיום אוניברסיטת המדינה של מישיגן היא השביעית בגודלה בארצות הברית (מבחינת מספר הסטודנטים הרשומים), עם יותר מ-50,000 סטודנטים ו-2,950 חברי סגל.
מספרם של בוגרי האוניברסיטה החיים ברחבי העולם מוערך בכ-532,000. האוניברסיטה חברה באיגוד האוניברסיטאות האמריקניות וחברה באיגוד אוניברסיטאות המחקר.
הקמפוס של האוניברסיטה ממוקם במדינת מישיגן, בעיר איסט לאנסינג, הממוקמת מזרחית לעיר הבירה לאנסינג, ומשתרע על פני כ-21 קילומטר רבוע.
הקמפוס יושב על גדות נהר .
עבודות הפיתוח של הקמפוס החלו בשנת 1857 עם שלושה בניינים: הראשי שבהם הוא בניין רב תכליתי הנקרא "College Hall", בניין מעונות הנקרא מאוחר יותר "Saints' Rest", ואסם.
כיום מכיל הקמפוס הרציף של האוניברסיטה כ-21 קמ"ר, כאשר 8.1 מתוכם בנויים.
ישנם 556 מבנים בקמפוס, מתוכם: 100 עבור האקדמיה, 131 עבור חקלאות, 166 לאכלוס ולשירותי מזון, ו-42 עבור ספורט ואתלטיקה.
בסך הכל, לאוניברסיטה שטח של 2,114,754.2 מטר רבוע של שטח פנים-ביתי.
בנוסף, ישנם 42 קילומטרים של דרכים ו-160 של מדרכות.
האוניברסיטה מחזיקה ברשותה גם 44 מבנים ברכושה אשר אינם נמצאים בקמפוס המרכזי, המכסים 89 קילומטר רבוע ב-28 מדינות שונות ברחבי העולם.
מחלקת ה-NCAA של אוניברסיטת המדינה של מישיגן מכילה 12 נבחרות ספורט המייצגות אותה עבור גברים, ו-13 נבחרות עבור נשים.
קבוצותיה נקראות "הספרטנים" ("Spartans"), קמע האוניברסיטה מציג לוחם ספרטני הנקרא "ספרטי".
צבעי מדיה של נבחרות האוניברסיטה הם ירוק ולבן.
קבוצות האוניברסיטה משחקות בליגת הביג-10 המשתייכת לרמת האיכות הראשונה ב-NCAA.
לאוניברסיטה אצטדיון פוטבול הנקרא "Spartan Stadium", והוא מכיל 75,005 מושבים, וכן אולמות נוספים קטנים יותר.
נבחרת כדורסל הגברים זכתה בטורניר אליפות המכללות בכדורסל פעמיים, ב-1979 וב-2000. נבחרת הוקי הקרח שלה זכתה בתארים לאומיים שלוש פעמים, האחרונה שבהן ב-2007. מבחינה היסטורית, ריצת שדה זהו הספורט הכי מוצלח של האוניברסיטה.
האוניברסיטה נחשבת למרכז עולמי בתחום הפיזיקה הגרעינית.
בתוך קמפוס האוניברסיטה ממוקמת (NSCL), שהיא המעבדה המובילה בארצות הברית למחקר באיזוטופים רדיואקטיביים, והיא נחשבת לבית הספר המוביל בארצות הברית להכשרת דוקטורים בתחום הפיזיקה הגרעינית.
משרד האנרגיה האמריקאי מקים במקום את (FRIB), שצפוי להיות המאיץ המוביל בעולם בתחום האנרגיות של הפיזיקה הגרעינית החל מהעשור השלישי של המאה העשרים ואחת.
הקולג' למנהל עסקים ובית הספר למוסמכים בניהול ע"ש אלי ברוד
קולג' ג'יימס מדיסון ע"ש ג'יימס מדיסון הבן (JMC)
אוניברסיטת ווריק היא אוניברסיטת מחקר ציבורית בקובנטרי, בריטניה שנוסדה ב-1965 כחלק מיוזמה ממשלתית להרחבת הנגישות להשכלה גבוהה.
קמפוס האוניברסיטה נבנה על שטח בגודל של כ-290 דונם בפאתי קובנטרי שבאנגליה.
האוניברסיטה חברה במספר ארגונים: חברה בקבוצת ראסל, בחדשנות מידלנדס, בגילדת האוניברסיטאות האירופאיות עתירות המחקר, באוניברסיטאות הממלכה המאוחדת, באיגוד אוניברסיטאות חבר העמים הבריטי, באיגוד האוניברסיטאות האירופאיות וחברה מייסדת של מכון אלן טיורינג בלונדון.
האוניברסיטה הוקמה בשנת 1965, כ-3.5 ק"מ מהעיר קובנטרי שבאנגליה.
בשנת 2000, נפתח באוניברסיטה בית הספר לרפואה החדש.
בדצמבר 2000, בחר נשיא ארצות הברית ביל קלינטון להיפגש בפגישתו האחרונה עם ראש הממשלה הבריטי טוני בלייר באוניברסיטת ווריק.
היועץ לביטחון לאומי של ארצות הברית, סנדי ברגר הסביר את הבחירה באוניברסיטה זו כמקום המפגש: "ווריק היא אחת מאוניברסיטאות המחקר החדשניות ביותר בבריטניה, אשר נבחרה על ידי ראש הממשלה בלייר כמודל של מצוינות אקדמית ועצמאות מהממשלה".
בית ספר למנהל עסקים ווריק
דירוג QS לאוניברסיטאות: מקום 106= (2024)
אוניברסיטת המדינה של יוטה היא אוניברסיטה ציבורית הממוקמת בלוגאן שבצפון יוטה, ארצות הברית.
בסתיו 2017 למדו באוניברסיטה כ-27,000 סטודנטים, מתוכם כ-24,000 לתואר ראשון וכ-3,000 לתארים מתקדמים.
כ-23% מהסטונדטים אשר לומדים באוניברסיטה מגיעים מחוץ ליוטה, האחוז הגבוה ביותר במדינה.
האוניברסיטה נוסדה במרץ 1888 וקיבלה את שמה הנוכחי בשנת 1957. לאוניברסיטה 159 תוכניות ללימודי תואר ראשון, 83 תוכניות לתואר שני ו-41 תוכניות ללימודי דוקטורט.
נכון לשנת 2018, למדו באוניברסיטה כ-149,000 איש מכלל מדינות ארצות הברית וכ-110 מדינות בעולם.
מבין בוגרי האוניברסיטה, ישנם כ-7 זוכי מלגת רודז, זוכה פרס נובל אחד ועמית מקארתור אחד.
כיום (2018), יש באוניברסיטת יוטה כ-9 מכללות אשר עוסקות באמנויות, הנדסה, חקלאות ומדעים יישומיים, מדעי הרוח והחברה, חינוך ומשאבי אנוש, מדעים, עסקים, לימודי תואר שני, ומשאבים טבעיים.
בשנת 2015 מגזין פורבס דיווח כי שכר הלימוד לסטודנט בשנה הוא כ-30,000 דולרים- כמחצית מאוניברסיטאות כגון פרינסטון, הרווארד וייל.
המגזין דירג את אוניברסיטת המדינה של יוטה במקום ה-95 מבין האוניברסיטאות הציבוריות, ובמקום ה-137 מבין אוניברסיטאות המחקר.
בדצמבר 1861 החלו להתגבש תוכניות להקמת מוסדות אקדמיים ביוטה.
תוכניות אלו אף אושרו על ידי נשיא ארצות הברית באותה השנה, אברהם לינקולן.
בשנים שלאחר מכן החלו לקום מוסדות חקלאיים רבים שלא היוו אקדמיה של ממש.
בשנת 1888 הוקמה האוניברסיטה כמכללה לאגרונומיה.
בשנת 1890 החלו ללמוד במוסד גם נשים.
בשנת 1915 המכללה פיתחה לראשונה גם תוכניות לתואר שני.
בזמן מלחמת העולם הראשונה המוסד התפתח משמעותית ונבנו בו מבנים רבים.
הקפיצה המשמעותית של האוניברסיטה התרחשה בשנות ה-20 וה-30. בשנת 1928 נפתח בית ספר לחינוך.
בזמן מלחמת העולם השנייה (החל ממרץ 1942 והלאה) התקיימו במוסד תוכניות רבות ללימודי אלקטרוניקה עבור צי ארצות הברית.
בשנת 1950 החלו לימודי דוקטורט במכללה.
בשנת 1957 המכללה הפכה לאוניברסיטה באופן רשמי.
לקראת סוף המאה ה-20 הנהלת האוניברסיטה עשתה מאמצים רבים על מנת לשפר את המוניטין של האוניברסיטה ולהפוך אותה לבעלת שם ארצי.
בשנים אלו כמות התרומות, המלגות, המענקים והחוזים גדלו באופן משמעותי.
בשנת 2005 נפתחה ספרייה חדשה.
בשנת 2012 התקיים מסע ההתרמה הגדול ביותר בתולדות אוניברסיטת המדינה של יוטה, אשר במהלכו נתרמו כ-400 מיליון דולר לאוניברסיטה.
אוניברסיטת המדינה של קרוליינה הצפונית היא אוניברסיטה ציבורית הממוקמת בראלי, בירת קרוליינה הצפונית, ארצות הברית.
באביב 2017 למדו באוניברסיטה כ-32,000 סטודנטים, מתוכם כ-23,000 לתואר ראשון וכ-9,000 לתארים מתקדמים.
מספר זה הופך את NCSU לאוניברסיטה הגדולה ביותר במדינה.
מבין בוגרי האוניברסיטה הידועים ניתן למנות את רוברט גיבס, ג'ון אדוארדס וראסל וילסון.
האוניברסיטה לרוב נמצאת במאה המקומות הראשונים של דירוג שאנגחאי ושל המגזין U.S.
האוניברסיטה נוסדה במרץ 1887 על ידי המדינה בשם "מכללת צפון קרוליינה לחקלאות ואמנות מכנית".
בתקופה זו המכללה הייתה פתוחה אך ורק לגברים לבנים.
בשנת 1918 שנה של המכללה שונה ל"מכללת המדינה לחקלאות והנדסה".
בשנת 1931 השם שונה שוב והמכללה הפכה לאוניברסיטת המדינה.
בשנת 1947 הוקם באוניברסיטה בית ספר לעיצוב ולאדריכלות ובשנת 1950 הוקם גם בית הספר לחינוך.
בקיץ 1956, בעקבות פסק דין בראון נגד מועצת החינוך (1954), החלו ללמוד באוניברסיטה גם תלמידים אפרו-אמריקאים.
בשנת 1966 כבר למדו באוניברסיטה למעלה מ-10,000 תלמידים, ובשנות ה-70 הוקם בית הספר למדעי הרוח והחברה.
בשנת 1987, במלאת 100 שנה למוסד, ה-NCSU עברה שיפוץ רחב-היקף בהשקעה של מאות מיליוני דולרים.
אוניברסיטת וילנה (בליטאית: Vilniaus universitetas) היא אוניברסיטה ציבורית בעיר וילנה שבליטא.
האוניברסיטה נוסדה בשנת 1579 והיא האוניברסיטה הגדולה ביותר בליטא, והוותיקה ביותר במדינות הבלטיות וצפון אירופה.
נכון לשנת 2024, לומדים באוניברסיטה 24,621 סטודנטים ב-14 פקולטות.
אוניברסיטת וילנה הוקמה בשנת 1579 בהוראתו של מלך פולין ודוכסה הגדול של ליטא סטפאן באטורי, בתמיכתו של מסדר הישועים של הכנסייה הקתולית.
בזמן בנייתה, האוניברסיטה הייתה השלישית בגדולה (אחרי האוניברסיטה היגלונית ואוניברסיטת קניגסברג) באיחוד הפולני-ליטאי.
בעקבות חלוקת פולין בשנת 1795 ומרד נובמבר, הפסיקה האוניברסיטה את פעילותה ושבה לפעול בשנת 1919.
בתקופה שבין שתי מלחמות העולם כבשה פולין את חלקים בדרום ליטא, בהם וילנה רבתי.
בעקבות כך, ניהול האוניברסיטה עבר לידי הפולנים.
בתקופה זו השיגה האוניברסיטה מעמד יוקרה בינלאומי.
בין תלמידיה בתקופה זו ניתן היה למצוא את צ'סלב מילוש (לימים חתן פרס נובל לספרות בשנת 1980).
בשנות ה-30 של המאה ה-20, יושמה מדיניות של ספסלי גטו באוניברסיטה, דבר הגרם למחאה אלימה, והרחקה של סטודנטים יהודיים מהאוניברסיטה.
על רקע מדיניות זו, התפטר מתפקידו רקטור האוניברסיטה ולדיסלב מריאן יקוביצקי.
האוניברסיטה המשיכה את פעילותה על אף פלישת גרמניה הנאצית לפולין בשנת 1939. לאחר שמזרח פולין נכבשה על ידי הסובייטים, שבה וילנה לשליטתה של ברית המועצות וליטא באוקטובר 1939, לאחר 18 שנות כיבוש פולני.
האוניברסיטה נסגרה לאחר מספר שבועות; הסגל והסטודנטים פוזרו, ונדרשו לעזוב את תחומי המגורים.
ליטא הנחילה מדיניות תרבותית חדשה במדינה, שבעקבותה הקימה את האוניברסיטה מחדש, בעזרת סגל מאוניברסיטת קובנה.
תוכניות הלימוד הפולניות הוחלפו באלה של הליטאים, והשפה הרשמית באוניברסיטה הפכה לליטאית.
מספר פרופסורים פולניים אשר לימדו באוניברסיטה (בהם הרקטור לשעבר יקוביצקי) נעצרו על ידי השלטונות הסובייטים, ואף תשעה מהם נרצחו בטבח יער קאטין.
בסיום מלחמת העולם השנייה עזבו תלמידים ופרופסורים פולניים רבים ושבו לרפובליקה העממית הפולנית שזה עתה הוקמה.
לקראת סיום תקופת השלטון הסובייטי בליטא והתפרקות ברית המועצות, החלו הליטאים לחזק את הזהות הליטאית באוניברסיטה, ולהיפרד מהאידאולוגיה הסובייטית, תחת מדיניות הגלאגסנוסט.
בשנת 1990 הכריזה ליטא על עצמאותה, והאוניברסיטה שבה לאוטונומיה ליטאית.
באוניברסיטת וילנה יש 14 פקולטות:
המוסד ליחסים בין-לאומיים ומדעי המדינה
בנוסף, קיימות באוניברסיטה המחלקות הבאות:
דירוג QS לאוניברסיטאות (2024): מקום 439=
אדם יז'י צ'ארטוריסקי - מדינאי רוסי ופולני, חבר הנהלה של האוניברסיטה בשנים 1803–1804
סימונס דאוקנטס - סופר והיסטוריון ליטאי
יוזף גולוחובסקי - פילוסוף פולני, פרופסור לפילוסופיה באוניברסיטה בשנים 1821–1824
יוהאן פטר פרנק - רופא גרמני, פרופסור לרפואה באוניברסיטה בשנת 1804
מריה גימבוטאס - חוקרת פולקלור וארכאולוגית ליטאית-אמריקאית
אדם מיצקביץ' - סופר ומשורר פולני
צ'סלב מילוש - משורר, מסאי ומתרגם פולני, חתן פרס נובל לספרות לשנת 1980
יוליוש סלובצקי - משורר ומחזאי פולני
אוניברסיטת המדינה של פלורידה היא אוניברסיטה ציבורית בטלהסי, פלורידה.
האוניברסיטה, שנוסדה בשנת 1851, היא המוסד האקדמי הוותיק במערכת אוניברסיטת המדינה של פלורידה (SUSF).
האוניברסיטה מאורגנת ב-17 קולג'ים ומעל ל-110 בתי-ספר, מכוני מחקר ומעבדות בהן המעבדה הלאומית לחקר שדות מגנטיים רבי עוצמה (MagLab).
האוניברסיטה חברה באיגוד אוניברסיטאות המחקר (URA), באיגוד האוניברסיטאות לחקר החלל (USRA), בתוכנית הלאומית למחקר ימי ובתוכנית הלאומית לחקר החלל.
מוזיאון האמנות הגדול בפלורידה, מוזיאון האמנות ע"ש ג'ון ומייבל רינגלינג , נמצא בבעלות האוניברסיטה.
ב-1851 החליט בית הנבחרים של פלורידה על הקמת מוסדות לימוד אקדמאים לגברים ולנשים.
ב-1854 הקימה העיר טלהסי מוסד לגברים, וב-1857 הוא עבר לרשות המדינה.
שנה לאחר מכן אוחד המוסד עם האקדמיה לנשים שנוסדה כבר ב-1843, והפך למוסד אקדמי לשני המינים בשם סמינר מערב פלורידה (West Florida Seminary).
אתר המוסד נקבע על גבעה, מערבית לקפיטול מדינת פלורידה.
ב-1860 הורה בית הנבחרים של פלורידה לקיים במוסד שגרת אימון צבאי ובמהלך מלחמת האזרחים האמריקנית הוא הפך לקולג' האקדמי הצבאי של פלורידה (The Florida Military and Collegiate Institute).
ב-6 במרץ 1865 הביסו צוערי המוסד את צבא האיחוד בקרב נטורל ברידג', ומנעו בכך את כיבוש טלהסי.
לכבוד אירוע זה נושא דגל תוכנית הכשרת הקצינים באוניברסיטה (ROTC) את הכיתוב "NATURAL BRIDGE 1865" מתחת לסמל האוניברסיטה.
ב-1883 אורגנה מערכת החינוך של המדינה, והמוסד הפך לקולג' הספרותי של אוניברסיטת פלורידה.
בנוסף אוחדו לאוניברסיטת פלורידה גם קולג' הרפואה של טלהסי וקולג'ים נוספים.
אולם היוזמה התפרקה כעבור שנתיים.
ב-1897 הוגדר המוסד לקולג' האמנויות החופשיות של פלורידה וב-1901 היה לקולג' המדינה הראשון.
ב-1902 העניק את תואר המאסטר הראשון שלו.
תחומי הלימוד היו לימודים קלאסיים, אמנות ותיאטרון ומדעים מדויקים.
ב-1905 הועבר בוועדת החינוך של בית הנבחרים של פלורידה חוק שפיצל את המוסד לשלושה: אוניברסיטה לגברים לבנים (University of the State of Florida), קולג' לנשים (Florida State College for Women) וקולג' לאפרו-אמריקאים (State Normal and Industrial College for Colored Students).
מיד לאחר מלחמת העולם השנייה נפתח סניף טלהסי של אוניברסיטת פלורידה ((Tallahassee Branch of the University of Florida (TBUF) בשטח קמפוס קולג' הנשים וב-1947 אוחדו המוסדות ליצירת אוניברסיטת המדינה של פלורידה, כמוסד לשני המינים.
באותה עת נוסדו המחלקות למנהל עסקים, ספרנות, סיעוד ועבודה סוציאלית.
ב-1962 התקבל לאוניברסיטה השטודנו השחור הראשון, והאוניברסיטה הפכה לראשונה למעורבת-גזעית.
בשנות השישים ושנות השבעים נודעה האוניברסיטה בתנועות סטודנטים נגד מלחמת וייטנאם ונגד הפרדה גזעית וזכתה בכינוי "ברקלי של הדרום".
הקמפוס המרכזי של האוניברסיטה משתרע על פני 2 קמ"ר וכולל את הגרעיון הוותיק של האוניברסיטה (בניין וסטקוט) ואת הספרייה הראשונה של המוסד (Dodd Hall).